മുനമ്ബത്തുകടവില് നടപ്പാലം അപകടാവസ്ഥയില് ഫറോക്ക്: പുല്ലിക്കടവിന് സമീപം മുനമ്ബത്തുകടവ് ഇരുമ്ബ് നടപ്പാലം അപകടാവസ്ഥയില്. പുല്ലിക്കടവ്ആരണംകുഴി റോഡില് പുല്ലിപ്പുഴയ്ക്ക് കുറുകെയാണ് ഈ നടപ്പാലം. കോഴിക്കോട് മലപ്പുറം ജില്ലകളെ ബന്ധിപ്പിക്കുന്ന നടപ്പാലം 15 വര്ഷം മുമ്ബാണ് നിര്മ്മിച്ചത്. ഫറോക്ക് നഗരസഭയിലെ തിയ്യത്തു താഴത്തെയും ചേലേമ്ബ്ര പഞ്ചായത്തിലെ കുഴിമ്ബില്കെട്ട് പ്രദേശത്തെയും ബന്ധിപ്പിക്കുന്ന പാലമാണിത്. 100 അടിയിലേറെ നീളവും മൂന്നരയടി വീതിയുമുള്ള പാലത്തിന്റെ പ്ലാറ്റ്ഫോമില് മരപ്പലകയാണ് ഉറപ്പിച്ചിരിക്കുന്നത്. പാലത്തിന്റെ പ്ലാറ്റ്ഫോമിലെ മരപ്പലകകള് പഴകി ദ്രവിക്കുകയും ഇളകുകയും ചെയ്തിട്ടുണ്ട്. ചില സ്ഥലത്ത് വിടവുകളും രൂപപ്പെട്ടിട്ടുണ്ട്. പാലത്തിന്റെ ഇരുമ്ബു തൂണുകളും കൈവരികളും ദ്രവിച്ച് ദുര്ബലപ്പെട്ടു തുടങ്ങി. പാലത്തിന്റെ ഒരു ഭാഗം ചരിയുകയും ചെയ്തിട്ടുണ്ട്. മലപ്പുറം ജില്ലയുടെ പരിധിയിലാണ് പുല്ലിപ്പുഴ. ഫറോക്ക് നഗരസഭയിലെ പതിനെട്ടാം ഡിവിഷനിലാണ് നടപ്പാലത്തിന്റെ ഒരു ഭാഗം. ചേലേമ്ബ്ര പഞ്ചായത്താണ് ഇവിടെ ഇരുമ്ബു നടപ്പാലം നിര്മ്മിച്ചത്. സ്ത്രീകളും കുട്ടികളുമുള്പ്പടെ ധാരാളമാളുകള് നിത്യേന ഉപയോഗിക്കുന്ന നടപ്പാലമാണിത്. ഇവിടെ പുതിയ പാലം നിര്മ്മിക്കണമെന്ന ആവശ്യം ശക്തമാണ്. എന്നാല് നടപ്പാലത്തില് അപകടം ഒഴിവാക്കാന് അടിയന്തിരമായി അറ്റകുറ്റപ്പണികള് ചെയ്യണമെന്ന് പ്രദേശവാസികള് ആവശ്യപ്പെടുന്നു. ചേലേമ്ബ്ര പഞ്ചായത്താണ് ഇക്കാര്യത്തില് നടപടി എടുക്കേണ്ടത്.